ანტონინუსების დინასტია

ანტონინების დინასტია — რომის საიმპერატორო დინასტია, რომლის სახელწოდება მომდინარეობს ანტონინუს პიუსისაგან.  დინასტია ისტორიაში „ხუთი კარგი იმპერატორის“ სახელითაც შევიდა.  მისი  წარმომადგენლები არ იყვნენ ერთმანეთის ნათესავები.  დინასტიის პირველი იმპერატორი იყო ნერვა 96 წლიდან, რომელიც სენატმა აირჩია. ამის შემდეგ წესად დამკვიდრდა, რომ სენატის მიერ არჩეულ კანდიდატს იმპერატორი იშვილებდა. ნაშვილები  ხდებოდა მისი მემკვიდრე.

5 კარგი იმპერატორის პერიოდი (96 წლიდან 180 წლამდე)  რომის ისტორია ხასიათდება პოლიტიკური სტაბილურობით და იმპერიის აყვავებით. წინ ამ პერიოდს ფლავიუსების უკანასკნელი იმპერატორის დომიციანეს სისხლიანი მმართველობა უძღვოდა, დინასტიის მმართველობისას მნიშვნელოვანი რეფორმები გატარდა მარკუს ავრელიუსისა და ტრაიანეს მოღვაწეობის პერიოდში. დინასტიის  შემდეგ დადგა III საუკუნის კრიზისი (რომის იმპერიის დაღმავალი პერიოდი), რომლისაგან რომმა საბოლოოდ გამოსვლა ვერ მოახერხა.  გავრცელებული აზრით,  ანტონინუსების მმართველობის პერიოდი იყო რომის იმპერიის „ოქროს ხანა“.

ანტონინების დინასტიას მიაკუთვნებენ ამ დინასტიის უკანასკნელ წარმომადგენელს კომოდუსს, რომელიც ხუთ კარგ იმპერატორში არ შედის.

 ანტონინუსების დინასტიის წარმომადგენლები 
 ნერვა IMPERATOR NERVA CAESAR AVGVSTVS (96 - 98)
 ტრაიანე IMPERATOR CAESAR DIVI NERVAE FILIVS NERVA TRAIANVS GERMANICVS AVGVSTVS (98 - 117)
 ადრიანე IMPERATOR CAESAR TRAIANVS HADRIANVS AVGVSTVS (117 - 138)
 ანტონინუს პიუსი IMPERATOR CAESAR TITVS AELIVS HADRIANVS ANTONINVS AVGVSTVS (138 - 161)
 მარკუს ავრელიუსი IMPERATOR CAESAR MARCVS AVRELIVS ANTONINVS AVGVSTVS (161 - 180)
 ლუციუს ვერუსი IMPERATOR CAESAR LVCIVS AVRELIVS VERVS AVGVSTVS (161 - 169)
 კომოდუსი IMPERATOR CAESAR LVCIVS AVRELIVS COMMODVS ANTONINVS AVGVSTVS (180 - 192)

 ხუთი კარგი იმპერატორი 
 ნერვა IMPERATOR NERVA CAESAR AVGVSTVS (96 - 98)
 ტრაიანე IMPERATOR CAESAR DIVI NERVAE FILIVS NERVA TRAIANVS GERMANICVS AVGVSTVS (98 - 117)
 ადრიანე IMPERATOR CAESAR TRAIANVS HADRIANVS AVGVSTVS (117 - 138)
 ანტონინუს პიუსი IMPERATOR CAESAR TITVS AELIVS HADRIANVS ANTONINVS AVGVSTVS (138 - 161)
 მარკუს ავრელიუსი IMPERATOR CAESAR MARCVS AVRELIVS ANTONINVS AVGVSTVS (161 - 180)

ლიტერატურა
 ს. თეზელიშვილი. მსოფლიოს სამეფო დინასტიები. გამომც. "საქართველოს მაცნე". თბ. 1998 წ. 

კატეგორია:დინასტიები
კატეგორია:რომის იმპერატორები